kardosdrur/scandi-wiki huggingface dataset:
Knud Bartels

General Knud Bartels (født 8. april 1952 i København) er en pensioneret general fra Danmark. Han var dansk forsvarschef i omtrent to år.

Bartels var fra 2006 til 2009 Danmarks militære repræsentant i NATO og EU. Han var før udnævnelsen til forsvarschef generalløjtnant men fik ved udnævnelsen rang af general i Hæren. Han overtog posten 16. november 2009 efter generalløjtnant Bjørn Ingemann Bisserup, der i kort tid havde været konstitueret i stillingen, idet admiral Tim Sloth Jørgensen fratrådte før tiden som følge af postyret omkring udgivelsen af bogen Jæger - i krig med eliten.

Den 17. september 2011 blev Bartels valgt til formand for NATOs militære komité af forsvarscheferne fra de 28 NATO-lande. Generalen var eneste tilbageværende kandidat til posten, og tiltrådte ved indgangen til 2012. Knud Bartels blev pensioneret den 15. juli 2015 efter 38 års tjeneste i Forsvaret.

Hædersbevisninger 
Den 1. januar 2011 blev Knud Bartels tildelt storkorset af Dannebrogordenen, og har desuden modtaget Hæderstegnet for god tjeneste ved Hæren.

Kong Harald 5. af Norge har den 2. marts 2012 udnævnt Bartels til Kommandør med stjerne under Den Kongelige Norske Fortjenstorden, for fortjenstfuldt arbejde for forsvarssamarbejdet mellem Norge og Danmark.

Kilder

Eksterne henvisninger 

Personer fra København
Generaler fra Danmark
Storkors af Dannebrog
Personer i Kraks Blå Bog
Forsvarschefer fra Danmark
Riddere af Æreslegionen
Lena Katarina Swanberg

Lena Katarina Swanberg (født 8. februar 1947) er en svensk journalist og forfatter. Hun har blandt andet skrevet for Månadsjournalen og Expressen. Hun er enke til Kjell Swanberg og mor til Johanna Swanberg samt svigermor til Fredrik Wikingsson.

Bibliografi, i udvalg 
 Vi ska få ett syskon. Medforfatter Lennart Nilsson.
 Ge igen: en berättelse om kärlek
 Alice dansar
 Sorgfågel biografi om Annika Östberg skrevet sammen med Annika Östberg
 Blod, svett och tårar: en ilsken bok om östrogen
 Klockan 10.31 på morgonen i Khao Lak sammen med Pigge Werkelin
 Det tomma boet: om livet när barnen flyttar ut
 Boken till mig som är svärmor

Faglitterære forfattere fra Sverige
Journalister fra Sverige
Svensksprogede forfattere fra Sverige
Patricia Clarkson

Patricia Davies Clarkson (født 29. december 1959) er en amerikansk skuespiller. Patricia Clarkson har bl.a. været nomineret til en Oscar for bedste kvindelige birolle for Pieces of April.

Udvalgt filmografi 
 De uovervindelige (1987)
 Jumanji (1995)
 Den Grønne Mil (1999)
 Far from Heaven (2002)
 Dogville (2003)
 Pieces of April (2003)
 Good Night, and Good Luck (2005)
 All the King's Men (2006)
 Vicky Cristina Barcelona (2008)
 Shutter Island (2010)

Eksterne henvisninger 

 

Skuespillere fra Louisiana
Spansk-amerikanere
Personer fra New Orleans
Tommy Heisz

Tommy Heisz Madsen (født 1975) er forfatter og journalist. Han har skrevet flere dokumentariske bøger, bl.a. om den spanske syge i 1918, om bandet Love Shop og om 1930'ernes svømmepiger Jenny Kammersgaard, Ragnhild Hveger og 'Lille Henrivende' Inge Sørensen. 

Vært på podcasten Vild Historie sammen med historiker Simon Kratholm Ankjærgaard.  

I 2009 grundlagde Tommy Heisz sammen med Thomas Aagaard Skovmand forlaget Byens Forlag, som han var medejer af indtil 2011.

Bibliografi 
 Måske i morgen (2008)
 Nætter i mol (2009)
 Det begyndte med Tipslørdag (2009)
 I udkanten (2011)
 Bølgebryder (2013)
 Træer der ligner mennesker (2014)
 Svømmepigerne (2014)
 "Himmelflugt og højdeskræk - Historien om Love Shop" (2015)
 "Kviksølvdagdrøm" (2017)
 "Den spanske syge" (2018)
 "Dødens årsag" (2020) (i samarbejde med retsmediciner Markil Gregersen)
 "Ekspeditioner" (2020) (i samarbejde med Rane Willerslev)
 "Indre farvande" (2020)
 "Danmark før os" (2021) (i samarbejde med Linda Corfitz, Rane Willerslev og Nationalmuseets forskere)
 "Blod under halvmånen" (2022)

Eksterne henvisninger 
 tommyheisz.dk

Digtere fra Danmark
Børnebogsforfattere fra Danmark
Dansksprogede forfattere fra Danmark
Journalister fra Danmark
Mod nulpunktet

Mod nulpunktet (en: Towards Zero) er en roman af Agatha Christie, som ikke har en af de sædvanlige detektiver til at forestå opklaringen. Den foregår i dystre omgivelser, næsten isoleret fra omverdenen, og har mere gyserens end krimiens karakteristika.

Plot

Tidligt i bogen fastslår en af pesonerne, at et mord som regel er starten på en fortælling; men i virkeligheden er mordet slutningen på et drama. Derfor bliver mordet i denne fortælling begået sent, og inden da har det psykologiske spil mellem hovedpersonerne skabt en dyster stemning. Landstedet ved Gull's Point, en forblæst klippeø,er stort og mørkt og medvirker til at skabe intensitet. Sagen opklares ikke af den ledende politiofficer, Politiinspektør Battle , men af en selvmordskandidat.

Anmeldelser 

Mod nulpunktet fik generelt fine anmeldelser, selv om dele af handlingsforløbet kan tolkes skæbnebestemt og derfor kan virke mindre realistisk. Den overraskende slutning kompenserer dog for dette element af overtro.

Bearbejdning 

Christie bearbejdede i 1954 denne roman til et teaterstykke, som havde premiere på St James´s Theatre i London den 4. september samme år. Stykket blev en behersket succes og lukkede ned efter ½ år. Dronning Elizabeth overraskede ved at møde op uden forvarsel på en almindelig spilleaften. 

Mod nulpunktet er indspillet for TV i 2007 som en episode i serien om Miss Marple med Geraldine McEwan i hovedrollen. Bortset fra tilføjelsen af Miss Marple er episoden tro mod originalen.

Danske udgaver 
 Carit Andersens Forlag (De trestjernede kriminalromaner); 1962.
 Forum (Agatha Christie, bd. 15); 1973
 Peter Asschenfeldts nye Forlag; 2000.

Referencer

Litteratur 
 Barnard, Robert (1980): A Talent to Decieve, Fontana/Collins
 Osborne, Charles (1982): The Life and Crimes of Agatha Christie, Collins (London)

Krimier
Litteratur i 1944
Romaner fra England
Bøger af Agatha Christie
Far from Heaven

Far from Heaven er en amerikansk dramafilm fra 2002 instrueret og skrevet af Todd Haynes og produceret af George Clooney og Steven Soderbergh. Filmen var nomineret til fire Oscars, bl.a. bedste fotografering (Edward Lachman), bedste originale manuskript (Todd Haynes) og bedste kvindelige hovedrolle (Julianne Moore), men vandt ingen.

Medvirkende 
 Julianne Moore som Cathy Whitaker
 Dennis Quaid som Frank Whitaker
 Dennis Haysbert som Raymond Deagan
 Patricia Clarkson som Eleanor Fine
 Viola Davis som Sybil
 James Rebhorn som Dr. Bowman
 Michael Gaston som Stan Fine
 Ryan Ward som David Whitaker
 Lindsay Andretta som Janice Whitaker
 Jordan Puryear som Sarah Deagan
 Celia Weston som Mona Lauder
 Barbara Garrick som Doreen

Eksterne henvisninger 
 

Amerikanske film fra 2002
LGBT-relaterede film fra USA
Jon Polito

Jon Polito (29. december 1950 - 1. september 2016) var en amerikansk skuespiller der blandt andet var kendt for sit samarbejde med Coen-brødrene.

Privatliv 
Han var homoseksuel, og gjorde ikke noget for at skjule det.

Død 
Han døde den 1. september 2016 af cancer.

Filmografi i udvalg 
 Miller's Crossing (1990)
 Barton Fink (1991)
 Blankman (1994)
 The Hudsucker Proxy (1994)
 The Big Lebowski (1998)
 Stuart Little (1999)
 The Man Who Wasn't There (2001)
 American Gangster (2007)

Referencer

Ekstern henvisning 
 

Skuespillere fra USA
Hudson Hawk

Hudson Hawk er en amerikansk actionkomediefilm fra 1991 instrueret af Michael Lehmann og skrevet af Bruce Willis, der også spiller titelrollen som mestertyven Hudson Hawk.

Medvirkende 
 Bruce Willis
 Danny Aiello
 Andie MacDowell
 James Coburn
 Sandra Bernhard
 Richard E. Grant
 David Caruso

Ekstern henvisning 
 

Amerikanske film fra 1991
Actionfilm fra USA
Komediefilm fra USA
Folks!

Folks! er en amerikansk komediefilm fra 1992 instrueret af Ted Kotcheff og med Tom Selleck, Don Ameche og Anne Jackson i hovedrollerne.

Medvirkende 
 Tom Selleck
 Don Ameche
 Anne Jackson
 Christine Ebersole
 Wendy Crewson

Ekstern henvisning 
 

Amerikanske film fra 1992
Engelsksprogede film
Komediefilm fra USA
Hans Klenow

Hans Klenow (7. februar 1923 på Frederiksberg – 21. februar 2009) var en dansk biokemiker som gennem hele sin karriere arbejdede med nukleotidstofskiftet. Klenow blev magister i biokemi i 1949 og i perioden 1964-1990 var han professor i biokemi ved Københavns Universitet. I perioder arbejde han bl.a. i Otto Warburgs laboratorium i Berlin og hos Arthur Kornberg i USA.

Han blev kendt indenfor molekylærbiologiske kredse da han som den første beskrev at man adskille DNA polymerase enzymet i to fragmenter og man på den måde kan isolere et fragment af enzymet som indeholder 5'-3' nukleasen men ikke den korrekturlæsende 3'-5' exonukleasefunktion. DNA polymerase fragmentet med kun 5'-3' nuklease aktiviteten blev senere klonet og kaldt "Klenow fragmentet". "Klenow fragmentet" blev senere brugt af Frederick Sanger da han udviklede sin metode (Sanger sekventering) til DNA sekventering, som i øvrigt indbragte ham en sin anden Nobelpris i kemi sammen med Walter Gilbert i 1980. 

Klenow blev Ridder af Dannebrogordenen i 1971 og Ridder af 1. grad 1979.

Han er begravet på Søllerød Kirkegård.

Eksterne henvisninger 
 
 Hans Klenow  på Biokemi.org – Biokemisk Forening

Molekylærbiologi
Biokemikere fra Danmark
Kemikere fra Danmark
Personer fra Frederiksberg
Professorer fra Københavns Universitet
Riddere af 1. grad af Dannebrog
Danskere i 1900-tallet
Personer i Dansk Biografisk Leksikon
Samfundssyn

Begrebet samfundssyn beskæftiger sig med antagelser om årsagerne til, at mennesket organiserer sig i fællesskaber. Dette perspektiv omfatter forestillinger om og studier af systemers udvikling, styring af aktiviteten i systemerne, systemernes struktur og funktioner. Det omfatter ligeledes ideer om forholdet mellem individ og fællesskab. 

Som to – i nogen grad karikerede – modpoler i synet på individ og fællesskab nævnes ofte determinisme, der hævder at systemet afgør individernes handlemuligheder, og voluntarisme, der hævder at det enkelte individs frie vilje afgør, hvorledes systemerne indrettes.

Socialvidenskabelige begreber
Sociologi
Samfund
Sociologisk metode

Sociologisk metode er den faglige betegnelse for fremgangsmåden ved sociologiske undersøgelser. I praksis er der tale om et sæt af metoder, der skal sikre, at undersøgelsen ikke er videnskabeligt uredelig. Sociologisk metode beskæftiger sig især med normer for indsamling af data, bearbejdning eller gruppering af data og rapportering af resultaterne. Uanset, hvilken metode, en forsker anvender, stiller fagtraditionen nogle krav til en sociologisk undersøgelses repræsentativitet og gyldighed.

Indsamling af data 

Indsamling af data skal foregå i henhold til nogle normer for ægthed, præcision og pålidelighed. Præcision i indsamlingen af data kaldes med et fagudtryk reliabilitet. Pålideligheden betegnes ved fagudtrykket validitet.

Registrering af data 

Registreringen af data skal ligeledes være præcis og pålidelig. Hvis der foretages en form for måling i forbindelse med lagring af data, er validiteten udtryk for måleinstrumentets pålidelighed.
Hvis undersøgelsen omfatter et spørgeskema, er kravet om præcision knyttet til formuleringen af spørgsmålene, mens validiteten angår, om spørgsmålet er entydigt.

Analysemetoder 

I sociologisk metode skelnes der mellem kvantitative og kvalitative metoder.

Kvantitative metoder 
Kvantitative metoder omfatter systematisk indsamling af data, der udtrykker nogle karakteristiske forhold for den gruppe, som undersøgelsen omfatter, normalt betegnet som populationen, (P). Populationen kan fx udgøre "hele den danske befolkning" eller "alle erhvervsaktive i den danske befolkning". Hvis den undersøgte gruppe er meget stor, kan det være nødvendigt at udtage en stikprøve, (n). Stikprøven skal være repræsentativ, for at undersøgelsen anses for gyldig. Vurderinger af repræsentativitet tager udgangspunkt i normalfordelingen.

Kvalitative metoder 
Kvalitative metoder er kendetegnet ved, at forskeren går i dybden med nogle forhold, der vedrører en mindre deltagerkreds, fx en klasse skoleelever. Observation, enkeltinterviews og gruppeinterviews er blandt de hyppigst anvendte blandt mange. Evaluering har ofte en fremtrædende plads i undersøgelser, hvor kvalitative metoder er i spil. Diskursanalyse bygger ofte på anvendt kvalitativ metode.

Referencer

Litteratur 
 Bjerg, Ole og Kaspar Villadsen (red.)(2006): Sociologiske metoder. Fra teori til analyse i kvantitative og kvalitative studier, Samfunmdslitteratur, Kbh. 
 Hellevik, Ottar (1995): Sosiologisk metode, Universitetsforlagets Metodebibliotek, Oslo
 Just, Steen (2000): Statistiketik, Samfundslitteratur
 Jørgensen, Marianne Winther og Louise Philips (1999): Diskursanalyse som teori og metode, Samfundslitteratur
 Jensen, Mogens Kjær (1991) Kvalitative metoder i anvendt samfundsforskning, SFI:1, Socialforskningsinstituttet

Metode
Videnskabelig metode
Politisk system

Et politisk system består af politiske institutioner. Systemet inddeles i undergrupper. I Danmark er det politiske system inddelt i stat, region og kommune. Dimensionerne i det politiske system opdeles ofte med udgangspunkt i de engelske begreber policy, polity og politics. I moderne demokratier er den parlamentariske styringskæde principielt udtryk for systemets indbyrdes rationaler.

Kendetegn 
Overordnet kan begrebet politisk system forstås som et udtryk for en idealtype, hvis grundlæggende struktur udgør et funktionelt netværk, som skal bemandes. Generelt handler analyser af politiske systemer om at kortlægge, hvorledes det politiske indhold former sig, hvis de politiske handlinger alene afspejler rationel sagsbehandling. Begrebet politisk system er imidlertid komplekst, og der er blandt forskere i politiske systemer ikke en entydig afgrænsning af dets omfang. I litteraturen om politik findes forskellige modeller, som søger at indfange de væsentligste træk ved politiske systemer.

Blandt de mest anvendte er Eastons model, som illustrerer det politiske systems samvirke med omgivelserne. Der er tale om idealtype for et åbent system, hvor det politiske systems vedtagelser er afhængige af befolkningens opfattelse af den førte politik. Den førte politik ændres løbende, alt efter befolkningens respons. Modellen er altså åben og dynamisk.

De personer, som bemander det politiske system betegnes i politologien som aktører. Samspillet mellem system og aktør spiller en væsentlig rolle i politologiske analyser.

Historisk oprindelse 
I antikken var det politiske system knyttet til militæret; f.eks. var strategerne i det antikke Grækenland både politiske og militære ledere. 
Frem til den franske revolution, blev konger og fyrster i mange lande - både i Europa og Asien - opfattet som ”guddommelige herskere”. Monarkiet er et af de længst varende politiske systemer. Denne styreform kan føres tilbage til ca. 2100 år f. kr.   Demokrati blev i antikken anset for en blandt flere ligeværdige styreformer. Først med den franske revolution og USAs forfatning af 1789 blev opfattelsen af demokratiet som den legitime styreform udbredt.

Noter

Litteratur 
 Andersen, Jørgen Goul (2006): Politik og samfund i forandring, Columbus

Eksterne links 
 Samfundsfaget.com

Politik
Systemer
Sirenia (band)

Sirenia er et norsk goth-metal band fra Stavanger i Norge. Deres musik er en blanding af gothic metal, symfonisk metal, dødsmetal og ekstremmetal.

Diskografi

Referencer

Eksterne henvisninger 

Metalgrupper fra Norge
Gothic metal-grupper
Musikgrupper fra 2002
Armentières

Armentières er en kommune i Nord departmentet i Nord-Pas-de-Calais regionen i det nordlige Frankrig. Det er del af Lille Métropole Communauté urbaine, og ligge ved den belgiske grænse, nordvest for byen Lille, på højre bred af floden Lys.

Byen motto er Pauvre mais fière (Fattig men stolt)

Historie 
Armentières blev, i lighed med resten af Fransk Flanders, en del af Frankrig i 1668. I slutningen af 19. og starten af det 20. århundrede blev den kendt som ”Tøjets by", i takt med at erhverv som industriel vævning og spinding såvel som brygning drog fordel af det nærtliggende vand.

Armentières blev i særdeleshed hårdt ramt under begge verdenskrige. Under et slag i 1. Verdenskrig bombarderede de tyske tropper Armentières med sennepsgas. britiske tropper blev nød til at evakuerer området, men tyske tropper var forhindret i at tage området i besiddelse før efter to uger på grund af den stærke giftgasforurening. Vidner til bombardementet beretter at koncentrationen sennepsgiftgas var så intenst at sennepsgas strømmede i gaderne.. I Armentières or omegn er der flere militærkirkegårde for de faldne under 2. Verdenskrig. Sangen Mademoiselle from Armentières – af ukendt eller omstridt oprindelse – var en populær sang blandt allierede tropper under 2. Verdenskrig.

Søsterbyer 
 Armentières er søsterby til følgende tre byer
 Osterode am Harz, Tyskland
 Stalybridge, Storbritannien
 Litoměřice, Tjekkiet

Noter & referencer 

 INSEE commune file

Eksterne henvisninger 

 Armentières officielle hjemmeside 

Byer i Nord
Tour de France-byer
Federation Cup 1963

Federation Cup 1963 var den første udgave af Fed Cup. Turneringen var blevet oprettet i anledning af International Tennis Federations 50 års jubilæum som en kvindelig pendant til mændenes Davis Cup. Den første Fed Cup-turnering havde deltagelse af 16 nationer, og alle kampene blev spillet i Queen's Club i London, Storbritannien i perioden 17. – 20. juni 1963.

Finalen blev vundet af USA's hold bestående af Billie Jean King og Darlene Hard, som besejrede Australien med 2-1. Australiens hold bestod af Margaret Court og Lesley Turner Bowrey.

Danmarks hold, som røg ud i 1. runde, bestod af Vera Johansen og Pia Balling.

Resultater

Kilder 
 Fed Cup

Noter 

Fed Cup
Sport i 1963
Tennis i Storbritannien
Sport i London
Blæsten går frisk over Limfjordens vande

Blæsten går frisk over Limfjordens vande er en dansk sang, komponeret af Povl Hamburger. Teksten er forfattet af Erik Bertelsen.   Sangen betragtes af nogen som Nordjyllands svar på en nationalmelodi. 

Povl Hamburgers melodi til Blæsten går frisk over Limfjordens vande udkom i 1937 i samlingen Otte danske Viser og Sange.
1958-udgaven af Folkehøjskolens Melodibog nævner årstallet 1935 for kompositionen.
Hvis dette årstal er korrekt er melodien tilsyneladende komponeneret før teksten er skrevet.  

Sangen blev indsunget allerede i 1939 af Aksel Schiøtz. 
Det var med Herman D. Koppel på klaver.
Andre indspilninger er blandt andre med DR PigeKoret i 1994,
John Uldall fra 1998.
Musica Ficta dirigeret af Bo Holten i 2001.
Pia Raugs og Steve Dobrogosz' version blev udgivet på albummet Hjertesproget fra 1993.

Referencer

Eksternt link 
Blæsten går frisk over Limfjordens vande, musikfokusside fra Det Kongelige Bibliotek

Sange fra Danmark
Højskolesangbogen
David Paymer

David Paymer (født 30. august 1954) er en amerikansk skuespiller der bl.a. blev nomineret til en Oscar for bedste mandlige birolle for Mr. Saturday Night.

Filmografi udvalg 
 Howard the Duck (1986)
 Mr. Saturday Night (1992)
 Quiz Show (1994)
 Get Shorty (1995)
 Nixon (1995)
 Amistad (1997)
 Payback (1999)
 State and Main (2000)
 Alex & Emma (2003)
 Ocean's Thirteen (2007)
 Drag Me to Hell (2009)

Ekstern henvisning 
 

Skuespillere fra USA
Gentrificering

Gentrificering og urban gentrificering betegner de socio-økonomiske, kommercielle og demografiske forandringer i et byområde, som følge af at rigere mennesker køber ejendom i et mindre velstående samfund. Som konsekvens stiger den gennemsnitlige indkomst mens den gennemsnitlige families størrelse falder, hvilket kan resultere i en udsættelse af de beboere med lavere indkomster, på grund af øget husleje, huspriser, og ejendomsskatter.

Urban gentrificering kan ændre den kulturelt mangfoldige karakter af et samfund til et mere økonomisk homogent samfund, hvilket nogle beskriver som havende karakter af forstad.

Politisk modstand mod gentrificering er ofte lokalsamfundets reaktion mod den utilsigtede økonomiske udsættelse, som konsekvens af stigende huslejer, der gør fortsat ophold i deres boliger ugennemførlig.

Ordbrug 
Det engelske ord "gentry" betegner i England lavadelen og kan oversættes til adelstand på dansk. Gentrificering betegner i den forstand en "for-adling" af byen – eller "forædling", som Jakob Jakobsen har formuleret det. For-adling henviser således til en proces, der i forhold til socialklasser, bortfiltrerer det mindre værdifulde og fremmer forfinelse. Set i dette perspektiv er begreberne "byfornyelse", "sanering" og lign., der anvendes i kommunal- og indenrigspolitik, at regne for eufemismer.

Vesterbro som eksempel 

I Danmark nævnes Vesterbros byfornyelse i 1990'erne og kommunens bosætningspolitik i samme periode som et eksempel på gentrificering, hvor man ved sammenlægning af små lejligheder til større samt byfornyelse med efterfølgende huslejestigning har ændret befolkningssammensætningen. Bortset fra den fysiske opgradering af de forfaldne bygninger, var kommunens mål at inddrage beboerne i byfornyelsesprocessen og - tilsyneladende - at undgå forskubbelsen af folk fra nabolaget. Men på grund af uklare politiske tiltag, ejendomsmarkedets udvikling og manglen på tilstrækkelige afbøjningsmekanismer, udskifter indbyggere fra middelklassen nu den høje koncentration af de dårligere bemidlede beboere, der prægede Vesterbro før byfornyelsen. Denne proces kan virke 'mild', men det er et eksempel på, hvordan staten og markedet interagerer for at producere gentrificering med traumatiske konsekvenser for individer og byen som et socialt retfærdigt rum.

Læs mere 
 Neoliberal normalisering af byen Artikel om gentrificering af Jakob Jakobsen, openhagen.net
 Larsen, H. G. & Lund Hansen, A. (2009) Herskabeliggørelse – gentrification på dansk, Geografisk Orientering, årg. 39, særnummer, side 33-35

Noter 

Byer
Økonomisk geografi
Politik
Samfundsvidenskab
Hakim Bey

Hakim Bey (født Peter Lamborn Wilson 1945, død 22. maj 2022) var en amerikansk politisk forfatter, essayist, og poet, kendt for først at have introduceret konceptet om den Temporært Autonome Zone (TAZ), baseret på en historisk gennemgang af piratutopier.

Referencer

Eksterne henvisninger 
 Værker af Hakim Bey En betydelig samling af hans artikler er tilgængelige online.

Faglitterære forfattere fra USA
Essayister fra USA
Digtere fra USA
Don Ameche

Don Ameche (født 31. maj 1908, død 6. december 1993) er en amerikansk skuespiller. Han har bl.a. vundet en Oscar for bedste mandlige birolle for Cocoon.

Eksterne henvisninger 

 

Skuespillere fra Wisconsin
Oscar for bedste mandlige birolle
Italiensk-amerikanere
Ulrich Mühe

Friedrich Hans Ulrich Mühe (født 20. juni 1953, død 22. juli 2007) var en tysk film-, tv- og teaterskuespiller kendt bl.a. for sin rolle som Stasi-agenten Gerd Wiesler i den Oscarvindende film De andres liv fra 2006. Mühe døde af mavekræft i 2007.

Eksterne henvisninger 

 

Skuespillere fra Tyskland
Den store Gatsby (film fra 1974)

Den store Gatsby (eng: The Great Gatsby) er en amerikansk romantisk dramafilm fra 1974 instrueret af Jack Clayton og skrevet af Francis Ford Coppola og baseret på F. Scott Fitzgeralds roman af samme navn. Filmen fik generelt en dårlig modtagelse af kritikerne, specielt Mia Farrows skuespil blev kritiseret. Dette tiltrods blev filmen nomineret til to Oscars, fire Golden Globes og tre BAFTA Awards. Filmen har Robert Redford i titelrollen som Jay Gatsby, desuden medvirker Mia Farrow, Bruce Dern og Karen Black.

Medvirkende 
 Robert Redford som Jay Gatsby
 Mia Farrow som Daisy Buchanan
 Bruce Dern som Tom Buchanan
 Karen Black som Myrtle Wilson
 Scott Wilson som George Wilson
 Sam Waterston som Nick Carraway
 Lois Chiles som Jordan Baker
 Edward Herrmann som Klipspringer
 Sammy Smith som komiker
 Kathryn Leigh Scott som Catherine
 Vincent Schiavelli som den tynde mand
 Roberts Blossom som Mr. Gatz
 Beth Porter som Mrs. McKee
 Howard Da Silva som Meyer Wolfsheim
 Patsy Kensit som Pammy Buchanan
 Tom Ewell som Mourner

Ekstern henvisning 
 

Amerikanske film fra 1974
Dramafilm fra USA
Film baseret på bøger
Nguyen Ngoc Tho

Nguyễn Ngọc Thơ (født 26. maj 1908 i Long Xuyen, død 1976) var en vietnamesisk politiker, der var landets premierminister fra november 1963 til januar 1964.

 

Politikere fra Vietnam